
Cyfarwyddwr Datblygu Artistiaid
Disgrifiad Swydd

Mae’r Cyfarwyddwr Datblygu Artistiaid yn arwain ar ddatblygu a chyflawni rhaglen ddatblygu artistiaid y cwmni, mewn partneriaeth agos gyda’r Cyfarwyddwr Artistig, gan sicrhau eu bod yn darparu profiadau hyfforddi o safon uchel i artistiaid Hijinx wrth baratoi at ddatblygu prosiectau Hijinx a chyflogaeth o fewn Hijinx a’r diwydiannau creadigol ehangach.

Y Cyfarwyddwr Datblygu Artistiaid yw’r arweinydd strategol a gweithredol i’n holl hyfforddiant i artistiaid ag anabledd dysgu a/neu awtistig, ac mae’n gyfrifol am ddatblygiad a gwelliant parhaus y cynnig hwnnw. 

Mae’r swydd yn gofyn am gydweithio agos ar draws y sefydliad i ddynodi cyfleoedd i’n hartistiaid wrth hyfforddi, a helpu i sicrhau trosglwyddiad llyfn i gyfleoedd proffesiynol yn fewnol ac allanol.

Fel aelod o’r uwch dîm arwain, mae gan ddeiliad y swydd gyfrifoldeb ar y cyd am strategaeth, gwytnwch ariannol, llywodraethiant, diwylliant a dulliau gweithio y sefydliad.

Contract dros dro yw hwn dros gyfnod mamolaeth deiliad parhaol y swydd. Am gyfnod y cyfnod mamolaeth hwn, bydd y swydd yn cael ei gweithredu ar sail 3 diwrnod yr wythnos. Bydd deiliad y swydd yn rhoi parhad a goruchwyliaeth weithredol effeithiol dros y rhaglen Ddatblygu Artistiaid, gan gynnal darpariaeth o safon uchel a chefnogi artistiaid, cyfranogwyr, staff a chysylltiadau allweddol. Bydd y pwyslais yn ystod y cyfnod hwn ar ddarparu a rheoli effeithiol ar raglenni a blaenoriaethau sy’n bodoli, yn hytrach na datblygu strategol sylweddol neu newid.  

TELERAU
Teitl swydd: 		Cyfarwyddwr Datblygu Artistiaid

Rheolwr Llinell:	Cyfarwyddwr Artistig a’r Cyd Brif Swyddog Gweithredol

Yn gyfrifol am:	Y Swyddog Datblygu Artistiaid – De; Cydlynydd Datblygu Artistiaid – Gogledd; Cydlynydd Datblygu Artistiaid – Gorllewin; Rheolwr Asiantaeth

Contract:		9 mis am gyfnod mamolaeth 

Oriau:	Rhan-amser, 22.5 awr i’w cyflawni’n hyblyg yn ôl y gofyn i gyflawni gofynion y swydd. Rhoddir amser o’r gwaith in lieu.

Yn gweithio o:	Swyddfa Hijinx, Canolfan Mileniwm Cymru, Bae Caerdydd – gweithio hybrid ar gael

Cyflog/Buddion:	£37,000 y flwyddyn pro-rata (Cyflog gwirioneddol am gontract 9 mis £16,650)
Mae Hijinx yn cynnig cynllun pensiwn gweithle trwy Nest, cynllun Beicio i’r Gwaith a Rhaglen Cynorthwyo Gweithwyr.

Yn ychwanegol, rydym yn cynnig cefnogaeth i ddatblygu sgiliau iaith Gymraeg. Mae Hijinx wedi ymrwymo i gefnogi datblygiad proffesiynol parhaus a bydd yn gweithio’n glos gyda deiliad y swydd i sicrhau bod ei anghenion hyfforddiant yn cael eu bodloni.		

Gwyliau:	30 diwrnod y flwyddyn pro rata


DYLETSWYDDAU ALLWEDDOL
Artistiaid dan Hyfforddiant
· Rheoli a gweinyddu hyfforddiant trwy Gymru gan Hijinx i artistiaid (trwy Academïau a Sylfeini Drama Hijinx), gan gynnwys rheoli’r Swyddog Datblygu Artistiaid, y Cydlynwyr Datblygu Artistiaid a’r Rheolwr Asiantaeth.
· Gweithredu’r rhaglen ar gyfer Academïau a Sylfeini Drama, gan ddynodi cyfleoedd i gynyddu sgiliau, profiad a phroffesiynoldeb Actorion Hijinx a’r cyfranogwyr.
· Sicrhau bod cronfa fedrus iawn o diwtoriaid llawrydd yn cael ei meithrin a all gynnig rhaglen amrywiol a heriol i’n hartistiaid dan hyfforddiant.
· Sicrhau bod cronfa hyderus ac ymroddedig o Hwyluswyr Cynorthwyol yn cael ei meithrin a’i chynnal, gan roi cymorth a gofal o safon uchel i’n hartistiaid dan hyfforddiant.
· Gweithio mewn partneriaeth gyda rhanddeiliaid allweddol ac yn allanol i ddynodi meysydd i’w datblygu, gan lunio cysylltiadau cryf a chynhyrchiol.
· Trwy’r Cydlynwyr Datblygu Artistiaid, sicrhau monitro effeithiol ar artistiaid a chyfranogwyr dan hyfforddiant, gan olrhain eu cynnydd, cefnogi unigolion a sicrhau bod y rhaglen yn ymateb i anghenion unigolion a’r sefydliad.
· Trwy’r Swyddog a’r Cydlynwyr Datblygu Artistiaid, sicrhau bod adroddiadau misol yn cael eu paratoi a’u huwchlwytho i Salesforce yn brydlon.
· Gweithio gyda’r Swyddog a’r Cydlynwyr Datblygu Artistiaid i sicrhau bod gwerthuso cyson yn digwydd ac i ddynodi sut y gallwn wella ein monitro a’n dull o roi adroddiadau.
· Gyrru recriwtio cynaliadwy ar gyfer Academïau a Sylfeini Drama trwy ddatblygu a chynnal cyswllt gyda’r Gwasanaethau Cymdeithasol, rhwydweithiau a phrosiectau anabledd o gwmpas Cymru i sicrhau cyfathrebu clir ac i sicrhau’r cyfleoedd gorau i gyfranogwyr i gael mynediad at ein darpariaethau
· Gweithio’n glos gyda’r Cynhyrchydd i ddynodi cyfleoedd ar gyfer llwybrau cynnydd rhwng prosiectau cyfranogol Hijinx a’n rhaglen datblygu artistiaid.
· Cynnal momentwm o ran datblygu artistiaid gan ddarparu parhad, cyfarwyddyd a chefnogaeth i sicrhau bod ein hartistiaid a chyfranogwyr yn parhau i ffynnu a chyrraedd eu potensial llawn.
· Sicrhau bod prosesau cadarn yn bodoli, ar y cyd â’r Arweinydd Hygyrchedd ac adrannau eraill, i alluogi artistiaid dan hyfforddiant i gael cyfleoedd datblygu gyda digon o amser i’w hanghenion llesiant a mynediad gael eu bodloni. 
· Rhoi cyfarwyddyd i dimau eraill am weithio gyda’r artistiaid dan hyfforddiant, gan roi’r wybodaeth ddiweddaraf i’r tîm am unrhyw newidiadau i amgylchiadau sydd angen eu hystyried wrth gyflogi’r artistiaid.
· Cydlynu cyfleoedd datblygu mewnol i artistiaid dan hyfforddiant sy’n digwydd yn ystod amser yr Academi a chydweithio gyda rhaglen greadigol Hijinx i ddynodi a hwyluso cyfleoedd ymgyfoethogi i’n hartistiaid dan hyfforddiant. Gall hyn gynnwys:
· Preswylfeydd artistig dan arweiniad cwmnïau allanol
· Cyfleoedd i gymryd rhan yn arwain at brofiad o berfformio
· Cydweithio ar gynyrchiadau Theatr Stryd
· Cydweithio ar ddethol aelodau Ensemble Hijinx
· Eiriol dros yr artistiaid dan hyfforddiant, gan sicrhau bod y cyfleoedd yn addas ac yn cael eu darparu yn gyfartal a theg i bawb yn ôl eu sgiliau a’u gallu (gyda’r gefnogaeth ychwanegol angenrheidiol) 
· Rheoli a gweithio’n agos gyda’r Rheolwr Asiantaeth wrth ddarparu cyfleoedd i artistiaid dan hyfforddiant i gael gwaith yn fewnol ac allanol.
· Gweithio’n glos gyda’r Rheolwr Hyfforddiant wrth roi cyfleoedd ar gyfer gwaith ar brosiectau hyfforddi allanol y sefydliad.
Diogelu
· Fel Swyddog Diogelu ar gyfer y sefydliad, gweithio gyda’r arweinyddion Diogelu (y Cyd Brif Swyddogion Gweithredol) i ddarparu darpariaeth Ddiogelu gadarn yn unol â Pholisi Diogelu’r cwmni.
· Gweithio’n glos gyda’r Cyd Brif Swyddogion Gweithredol a’r Ymddiriedolwr Diogelu fel rhan o’r pwyllgor Diogelu i sicrhau ymarfer gorau, cyfleu’r disgwyliadau i Reolwyr a staff eraill, a gweithredu fel hyrwyddwr Diogelu ar draws y sefydliad.
· Dyrchafu unrhyw bryderon diogelu/llesiant i’r Arweinyddion Diogelu a/neu’r Ymddiriedolwr Diogelu yn ôl yr angen. 
Rheolaeth Ariannol a Chodi Arian
· Gweithio’n glos gyda’r Cyd Brif Swyddogion Gweithredol ynghyd â’r Cyfarwyddwr Cyllid a Gweithrediadau, i greu, a rheoli’r gyllideb Ddatblygu Artistiaid flynyddol, gan gynnwys rhagolygon chwarterol.
· Sicrhau bod y rhaglen Datblygu Artistiaid yn gynaliadwy.
· Cymryd rhan mewn ymdrechion codi arian, gan weithredu ar y weledigaeth i ddenu cyfranwyr, grantiau a nawdd.
· Cadw at y protocolau cyllid i’r cwmni a sicrhau bod unrhyw ofynion o ran rhoi adroddiadau yn cael eu bodloni. 
Rheoli Llinell ac Arweinyddiaeth Tîm
· Rhoi rheolaeth perfformiad effeithiol a chefnogol i’r tîm Datblygu Artistiaid.
· Rheoli, cynnal a datblygu ein tîm o weithwyr llawrydd yn gysylltiedig â datblygu artistiaid.
· Cyfrannu’n adeiladol wrth recriwtio a chynefino aelodau newydd o’r tîm.
· Arwain ac ysgogi’r tîm Datblygu Artistiaid, gan sicrhau bod cyfleoedd cyson i sgwrsio a rhannu syniadau a gwybodaeth.
· Dynodi anghenion datblygu ar gyfer y tîm.
· Rheoli unrhyw gysylltiadau â gweithwyr gyda chefnogaeth y Cyd Brif Swyddogion Gweithredol a chefnogaeth Adnoddau Dynol allanol os bydd angen.

Arwain Strategaeth a’r Sefydliad

· Cyfrannu at yr Uwch Dîm Rheoli fel aelod cydweithredol, yn canolbwyntio ar ddatrysiadau, gan siapio blaenoriaethau, strategaeth a chysoni trawsadrannol yn y sefydliad.
· Cymryd cyfrifoldeb ar y cyd am siapio cyfeiriad, strwythur a blaenoriaethau’r sefydliad at y dyfodol.
· Cyfrannu at strategaeth sefydliadol Hijinx, y cynllun busnes a’r cynllunio creadigol aml-flwyddyn.

Cyfathrebu a Systemau Mewnol 

· Goruchwylio datblygu a gwella parhaus ar gyfathrebu, systemau a phrosesau mewnol i hyrwyddo cydweithio a llif gwybodaeth effeithiol.
· Gweithio gyda chydweithwyr i liflinio llif gwaith, lleihau dyblygu a gwella effeithlonrwydd sefydliadol.

Arwain o ran Cynrychiolaeth ac Eiriolaeth

· Gweithredu fel llysgennad i Hijinx, gan gynrychioli’r sefydliad i gyllidwyr, partneriaid allanol a rhanddeiliaid eraill yn genedlaethol a rhyngwladol.
· Datblygu perthnasoedd cadarnhaol gyda chyfranogwyr, actorion, eu teuluoedd a’u gofalwyr.
· Datblygu a chynnal cysylltiadau gyda gwasanaethau cymdeithasol, partneriaid Mentrau Cymdeithasol, lleoliadau a rhanddeiliaid eraill.
· Bod yn bresenoldeb gweladwy yn y sector Celfyddydau i’r Anabl, gan hyrwyddo enw da a gwaith Hijinx.
Hygyrchedd
· Cyfrifoldeb a rennir am fynediad ar draws y sefydliad, gan sicrhau bod ein harferion gwaith a phrosesau mor hygyrch ag sy’n bosibl.
· Gweithio ochr yn ochr â’r Cyd Brif Swyddogion Gweithredol a’r Arweinydd Hygyrchedd i ddynodi gwelliannau i’ch maes a gweithredu ar yr argymhellion.
· Sicrhau bod actorion Hijinx a chyfranogwyr yn cael y profiad gorau posibl yn gweithio ar brosiectau mewnol ac allanol a bod eu hanghenion hygyrchedd yn cael eu bodloni.

Y Gymraeg, Cydraddoldeb, Amrywiaeth a Chynhwysiant a Chynaliadwyedd 
· Hyrwyddo defnydd teg o’r Gymraeg yn unol â’n polisi a chynllun gweithredu.  
· Gweithio gyda chydweithwyr ar draws y sefydliad i gyflawni mewn cymhariaeth â’n cynllun cydraddoldeb strategol a sicrhau bod ein gwaith yn hygyrch a chynhwysol.  
· Yn unol â’n Polisi Cynaliadwyedd a Chynllun Gweithredu, a phan na fydd yn effeithio ar hygyrchedd, sicrhau bod y gwaith yn cadw at egwyddorion cynaliadwyedd a Llyfr Gwyrdd y Theatr. 
Llywodraethiant 
· Arwain ar baratoi papurau i’r bwrdd a rhoi adroddiadau am y Rhaglen Datblygu Artistiaid. 
· Cefnogi datblygiad y bwrdd trwy gyfathrebu clir, dealltwriaeth a gwybodaeth am y sector.
· Mynychu cyfarfodydd y bwrdd yn gyson.

Cyffredinol
· Cymryd rhan mewn hyfforddiant yn ôl y gofyn.
· Ar y cyd â staff eraill, bod yn gyfrifol am weithredu, monitro a datblygu polisïau Iechyd a Diogelwch, Cydraddoldeb Strategol, Diogelu, Amgylcheddol Hijinx a pholisïau eraill perthnasol.
· Teithio yn lleol, cenedlaethol a rhyngwladol yn ôl y gofyn.
· Ymgymryd ag unrhyw ddyletswyddau eraill rhesymol yn ôl y gofyn.
· Sicrhau, ar y cyd â’r Swyddog Iechyd a Diogelwch, bod yr holl asesiadau risg a gweithdrefnau yn gyfredol i’r holl weithgareddau datblygu artistiaid. 
· Ynghyd â’n Swyddog Diogelu Data, sicrhau bod holl systemau a phrosesau’r Academi yn cael eu cynnal yn unol â’n Polisi Diogelu Data.


MANYLEB PERSON
	 
	Hanfodol 
	Dymunol 

	Sgiliau a Gallu 

	Sylw rhagorol i fanylion 
	X
	 

	Y gallu i weithio’n gydweithredol ar draws gwahanol dimau, partneriaid a grwpiau cymunedol, gan reoli perthnasau rhanddeiliaid yn rhagweithiol 
	X
	 

	Cynnal safonau ansawdd cyflawni ar draws ein rhaglen Academïau
	X
	 

	Sgiliau trefniadol cryfion a’r gallu i reoli prosiectau lluosog 
	X
	

	Entrepreneuraidd gyda’r gallu i fod yn flaengar a chwilio am neu ymateb i gyfleoedd fydd yn codi proffil Academïau Hijinx
	X
	

	Sgiliau negodi, cyllidebu a chofnodi ariannol cryfion
	X
	

	Y gallu i gadw’n dawel, cadarnhaol a phroffesiynol wrth weithio dan bwysau
	X
	

	Gwydn a’r gallu i addasu ac ymateb i amgylchiadau sy’n newid, gan weithio trwy sialensiau yn drefnus ac ymarferol
	X
	

	Y gallu i siarad Cymraeg
	
	X

	Diddordeb brwd yn y celfyddydau ac ymgysylltu cymunedol
	X
	

	Profiad 

	Lleiafswm o 3 mlynedd o brofiad mewn swydd debyg sy’n cefnogi datblygiad proffesiynol
	X
	 

	Profiad o reoli cyllidebau
	X
	

	Profiad o ddylunio a darparu rhaglenni hyfforddi proffesiynol yn y celfyddydau a diwylliant
	X
	

	Profiad profedig o gychwyn a datblygu partneriaethau a chyweithiau effeithiol a llwyddiannus 
	X
	

	Hyderus wrth weithio gydag actorion anabl a heb fod yn anabl
	X
	

	Profiad o ddiogelu oedolion agored i niwed
	X
	

	Profiad o weithredu fframweithiau gwerthuso mewn prosiectau a chasglu a dadansoddi data i ddylanwadu ar brosiectau yn y dyfodol a gwaddol
	
	X

	Profiad o reoli llinell
	X
	

	Gwybodaeth 

	Gwybodaeth am arfer gorau a datblygu polisi ar gyfer hygyrchedd, cynhwysiant, amrywiaeth a diogelu
	X
	 

	Gwybodaeth am yr heriau a’r rhwystrau a wynebir gan bobl anabl ac awtistig yn y celfyddydau
	X
	

	Ymwybyddiaeth o gyfreithiau’r Deyrnas Unedig yng nghyswllt anabledd dysgu ac awtistiaeth
	
	X

	Ymwybyddiaeth o’r tueddiadau a datblygiadau presennol yn y Sector Celfyddydau Anabledd
	 
	X

	Agwedd 

	Ymrwymiad i ragoriaeth artistig gyda’r gallu a’r dyhead i weithio ar y cyd ac yn gynhwysol 
	X
	 

	Ymrwymiad i ddynodi a chynnig cyfleoedd creadigol i ddatblygu talent 
	X
	 

	Wedi ymrwymo o ddifrif i weithio gydag actorion ag anabledd dysgu a/neu awtistig 
	X
	 

	Hanes o fod yn barchus a hael gydag artistiaid eraill ac aelodau’r tîm
	X
	

	Cyd-fynd â gwerthoedd a diwylliant creiddiol Hijinx
	X

